Številka: 6036-2012/2023/2

Datum: 23. 10. 2023

Na podlagi 2. člena Pravilnika o vpisu v višje strokovno izobraževanje (Uradni list RS, št. 6/18 in 23/18 – popr.) določam

**Rokovnik nalog prijavno-sprejemnega postopka v študijskem letu 2024/2025 za vpis v prvi letnik rednih in izrednih študentov v višje strokovno izobraževanje**

|  |  |  |
| --- | --- | --- |
| **Z. št.** | **Naloga / Izvajalec** | **Rok** |
|  | Minister sprejme sklep o ustanovitvi nove višje strokovne šole oziroma razmestitvi dodatnih študijskih programov. | do 21. decembra 2023 | |
|  | Pristojni organ višje strokovne sprejme sklep o vsebini razpisa za vpis. Posredovanje pisnih predlogov razpisnih besedil na MVI. | do 22. decembra 2023 | |
|  | Višje strokovne šole se za izvajanje študijskih programov, ki jih izvajajo prvič, vpišejo v razvid izvajalcev javno veljavnih višješolskih študijskih programov (v nadaljnjem besedilu: razvid). | do 16. januar 2024 | |
|  | Minister izda soglasje k sklepu o razpisu za vpis višjim šolam, ki so vpisane v razvid. | do 24. januarja 2024 | |
|  | Objava razpisa za vpis. | do 1. februarja 2024 | |
|  | Informativni dan. | 16. in 17. februar 2024 | |
|  | Višješolska prijavna služba (v nadaljevanju: VPS) sprejema prijave na razpis za vpis. | od 20. februarja do 15. marca 2024 | |
|  | Kandidati, ki so končali izobraževanje v tujini in imajo spričevalo, morajo fotokopijo spričevala oddati v prvem prijavnem roku | do 15. marca 2024 | |
|  | VPS vnese podatke iz prijav v svojo podatkovno zbirko in pridobi podatke iz CEUVIZ in eVŠ, obdela podatke iz prijav ter omogoči višjim strokovnim šolam dostop do podatkovnih zbirk. | do 12. aprila 2024 | |
|  | Pristojni organ višje strokovne šole sprejme sklep o omejitvi vpisa in ga pošlje ministrstvu. | do 19. aprila 2024 | |
|  | Minister izda soglasje k sklepu o omejitvi vpisa. | do 26. aprila 2024 | |
|  | Višje strokovne šole obvestijo kandidate o roku za opravljanje preizkusa posebne nadarjenosti oziroma psihofizične sposobnosti. | do 14. junija 2024 | |
|  | Višje strokovne šole preverijo izpolnjevanje vpisnih pogojev kandidatov, ki so srednjo šolo končali v tujini, to sporočijo VPS, oziroma ji pošljejo kopijo izdane odločbe. | do 19. junija 2024 | |
|  | Kandidati, ki so končali izobraževanje v tujini in še nimajo spričevala, morajo fotokopijo spričevala oddati v prvem prijavni roku. | do 3. julija 2024 | |
|  | Kandidati opravijo preizkus posebne nadarjenosti oziroma psihofizične sposobnosti na višjih strokovnih šolah. | od 28. junija do 5. julija 2024 | |
|  | Višje strokovne šole obvestijo VPS, ali so kandidati opravili preizkus posebne nadarjenosti oziroma psihofizične sposobnosti. | do 11. julija 2024 | |
|  | RIC za kandidate, ki opravljajo maturo, poklicno maturo ali preizkus znanja spomladi, pošlje podatke iz spričeval 3. in 4. letnika, maturitetnih spričeval in spričeval o poklicni maturi ter podatke o preizkusih znanja VPS. | do 15. julija 2024 | |
|  | VPS omogoči višjim strokovnim šolam dostop do baze podatkov sprejetih kandidatov. Kandidate pisno seznani z izidom izbirnega postopka. | do 22. julija 2024 | |
|  | VPS sprejema morebitne pritožbe kandidatov. | do 12. avgusta 2024 | |
|  | Višje strokovne šole vpisujejo sprejete kandidate in VPS obvestijo o morebitnih še prostih vpisnih mestih. | do 21. avgusta 2024 | |
|  | Višje strokovne šole odločijo o pritožbah kandidatov in o tem obvestijo kandidate in VPS. | do 21. avgusta 2024 | |
|  | Višje strokovne šole prenesejo podatke o vpisanih študentih v CEUVIZ in posredujejo VPS slovenski EMŠO za tuje študente. | do 22. avgusta 2024 | |
|  | Višje strokovne šole in VPS objavita podatke o še prostih mestih na svojih spletnih straneh. | 23. avgust 2024 | |
|  | CEUVIZ posreduje VPS podatke o vpisanih študentih. | 23. avgust 2024 | |
|  | Višješolska prijavna služba zbira druge prijave. | od 23. avgusta do 29. avgusta 2024 | |
|  | Kandidati, ki so končali šolo v tujini in imajo spričevalo, morajo fotokopijo spričevala oddati v drugem prijavnem roku | do 30. avgusta 2024 | |
|  | VPS omogoči višjim strokovnim šolam dostop do podatkov kandidatov, ki morajo opraviti preizkus posebne nadarjenosti oziroma psihofizične sposobnosti. | do 6. septembra 2024 | |
|  | Višje strokovne šole obvestijo kandidate o roku za opravljanje preizkusa posebne nadarjenosti oziroma psihofizične sposobnosti. | do 9. septembra 2024 | |
|  | VPS vnese podatke iz prijav v svojo podatkovno zbirko in pridobi podatke iz CEUVIZ in eVŠ. Kandidati, ki so srednjo šolo končali v tujini, pošljejo višjim strokovnim šolam vlogo za priznavanje pridobljene izobrazbe in dokazila. | do 9. septembra 2024 | |
|  | Kandidati, ki so končali šolo v tujini in še nimajo spričevala, morajo fotokopijo spričevala oddati v drugem prijavnem roku. | do 11. septembra 2024 | |
|  | VPS obdela podatke iz prijav ter omogoči višjim strokovnim šolam dostop do podatkovnih zbirk. | do 13. septembra 2024 | |
|  | Višje strokovne šole preverijo izpolnjevanje vpisnih pogojev kandidatov, ki so srednjo šolo končali v tujini, to sporočijo VPS oziroma ji pošljejo kopijo izdane odločbe. | do 18. septembra 2024 | |
|  | RIC za kandidate, ki opravljajo maturo, poklicno maturo ali preizkus znanja jeseni, pošlje podatke iz spričeval 3. in 4. letnika, maturitetnih spričeval in spričeval o poklicni maturi. | do 18. septembra 2024 | |
|  | Višje strokovne šole obvestijo VPS o tem, ali so kandidati opravili preizkus posebne nadarjenosti oziroma psihofizične sposobnosti. | do 18. septembra 2024 | |
|  | VPS omogoči višjim strokovnim šolam dostop do baze podatkov sprejetih kandidatov. Kandidate pisno seznani z izidom izbirnega postopka. | do 23. septembra 2024 | |
|  | VSŠ pošljejo VPS podatke kandidatov za preverjanje za naknadni vpis (sklep ravnatelja). VPS pridobi podatke iz CEUVIZ in eVŠ. | od 25. do 30. septembra 2024 | |
|  | VPS preveri podatke kandidatov za naknadni vpis v CEUVIZ in eVŠ in jih posreduje VSŠ. | 25. do 30. septembra 2024 | |
|  | VPS sprejema morebitne pritožbe kandidatov. | do 30. septembra 2024 | |
|  | Višje strokovne šole vpisujejo sprejete kandidate | do 1. oktobra 2024 | |
|  | Višje strokovne šole prenesejo podatke o vpisanih študentih v CEUVIZ in posredujejo VPS slovenski EMŠO za tuje študente. | do 1. oktobra 2024 | |
|  | Višje strokovne šole odločijo o morebitnih pritožbah kandidatov iz 2. prijavnega roka in o tem obvestijo kandidate in VPS. | do 9. oktobra 2024 | |
|  | Vpis izrednih študentov na še prosta vpisna mesta v skladu z razpisom. | do 9. oktobra 2024 | |
|  | Višje strokovne šole pošljejo VPS podatke o vpisanih po drugem prijavnem roku na predpisanih obrazcih. | do 11. oktobra 2024 | |

Pripravil: Marjan Vidrih, sekretar

dr. Darjo Felda

minister